[{"text_idx": "#000002", "text": "Iki Poliki (gitarra eta ahotsa), En\u0303aut Maiz (baxua eta ahotsa), Ilargi Agirre (bateria) eta Joxi Ubeda (gitarra eta ahotsa) Belarmin\u0303ak taldeko kideek Karlos Osinagaren eta Leire Zumetaren laguntza estimagarria izan dute beren lehen diskoa osatzeko garaian. Karlos Osinaga maisuak grabazioa, nahasketak eta masterizazioa bikain egin ditu, gitarra ere jo du, eta Leire Zumetak bere ahots ederraz egin ditu koruak."}, {"text_idx": "#000005", "text": "2014an hainbat kantu grabatu, eta Interneteko bandcamp plataforman jarri zituzten (). Feko (RAS) arduratu zen grabazioaz, eta kantuak jotzen aritu ziren Iki Poliki (gitarra akustikoa eta elektrikoa, perkusioak eta ahotsa), Leire Zumeta (soinu diatonikoa eta ahotsa), Joxi Ubeda (gitarra akustikoa eta ahotsa) eta Garrulo Cadaver (perkusioak)."}, {"text_idx": "#000006", "text": "Hasieran, Belarmin\u0303ak taldeak bere kantuen bidez giro akustikoak eta hunkigarriak sortzen zituen, taldekideen barne munduak, sentimenduak, emozioak, zalantzak eta kezkak azaltzeko. Kantu gehienak lasaiak eta leunak ziren, nahiz eta biziagoak ziren beste batzuk ere jotzen zituzten. Doinuetan, pop, rock eta folk ukituak sumatzen ahal ziren. Taldeak orain indar handiagoz jotzen du, bi gitarra elektrikorekin, baxu elektrikoarekin eta bateriarekin, eta bere lehenengo diskoko kantuak jendaurreko emanaldietan aurkezteko irrikan dago."}]